Jäneda raudteepeatus

Jäneda raudteepeatus on raudteepeatus Lääne-Virumaal Tapa vallas Jäneda külas, Tallinna–Narva raudteel.

Peatus asub Jäneda küla keskusest veidi eemal.

Jänedal peatuvad Tallinna–Narva raudteeliini Elroni kiirrongid, v.a ekspressrongid.

Peatuses on kaks lühikest perrooni. Rongi siseneda ja sealt väljuda saab vaid C-ala kaudu. Rong sõidab Balti jaamast Jänedale keskmiselt alla tunni. Piletihinnalt kuulub peatus V tsooni.http://elron.ee/wp-content/uploads/2016/01/elron_A2_hinnakiri_13012016.pdf

Ajalugu
Jäneda peatus koos ooteruumiga ehitati 1870. aastal Jäneda mõisa keskusse Jäneda mõisaomaniku Benckendorffi soovil, 1876. aastal sai see pooljaamaks. Arved Duvin. Lugusid raudteedest Eestimaal. Lk 90Tapa muuseum 

Peatus jäi avamise aegu Ambla kihelkonda Jäneda mõisa maadele. 
20. sajandi algusaastail lisati puidust ühekorruseline jaamahoone, mis praeguseks on lammutatud. 1914. aastal ehitati jaama möödasõidutee ja jaama kasutati vahejaamana. 5. novembril 1927 nimetati peatuskoht jaamaks. 1969. aastal anti teisel pool raudteed reisijate käsutusse uus Jäneda jaamahoone. Reisijatele rongile minekuks ja sealt mahatulekuks ehitati uus pinkplatvorm.Meie rajooni moodsaim jaamahoone; Võitlev Sõna : EKP Paide Rajoonikomitee ja Paide Rajooni RSN häälekandja, nr. 77, 5. juuli 1969 (DIGAR) Hoone seisis mahajäetult pikka aega, kuniks lammutati septembris 2025.YouTube'i video: Jäneda vana jaamahoone lammutamine

Seoses Tallinna–Tapa raudteelõigu teise peatee valmimisega muudeti senine Jäneda jaam 1990. aastate alguses uuesti raudteepeatuseks.

Kuni 2005. aastani järgnes Tapa suunal Jänedale Patika raudteepeatus.TALLINN - TAPA; Eesti Raudteeajaloo Selts

Vaata ka
 Tallinna–Narva raudtee
 Eesti raudteetransport
 Jäneda

Viited

Kirjandus
 Mehis Helme "Eesti Raudteejaamad" (Tänapäev 2003)

Välislingid

 Meeldiv jaam see Jäneda; Võitlev Sõna : EKP Paide Rajoonikomitee ja Paide Rajooni RSN häälekandja, nr. 77, 2. juuli 1983 (DIGAR)
 FOTO: Jäneda jaam umbes 1928; Baltic Trains Picture Gallery
 Infot peatuse kohta; fotod (vene keeles)

Kategooria:Eesti raudteejaamad
Kategooria:Tapa vald
Kategooria:Balti raudtee